CELEX: 32021D0995
Language: hu
Date: 2021-06-18 00:00:00
Title: A Bizottság (EU) 2021/995 végrehajtási határozata (2021. június 18.) a schengeni vívmányok Vízuminformációs Rendszerre vonatkozó egyes rendelkezéseinek a Bolgár Köztársaságban és Romániában való hatályba léptetéséről szóló (EU) 2017/1908 tanácsi határozat alkalmazása kezdőnapjának meghatározásáról

2021.6.21.   
               
               
                  HU
               
               
                  Az Európai Unió Hivatalos Lapja
               
               
                  L 219/37
               
            
         A BIZOTTSÁG (EU) 2021/995 VÉGREHAJTÁSI HATÁROZATA
         (2021. június 18.)
         a schengeni vívmányok Vízuminformációs Rendszerre vonatkozó egyes rendelkezéseinek a Bolgár Köztársaságban és Romániában való hatályba léptetéséről szóló (EU) 2017/1908 tanácsi határozat alkalmazása kezdőnapjának meghatározásáról
         AZ EURÓPAI BIZOTTSÁG,
         tekintettel a Bolgár Köztársaság és Románia csatlakozási szerződésére,
         tekintettel a schengeni vívmányok Vízuminformációs Rendszerre vonatkozó egyes rendelkezéseinek a Bolgár Köztársaságban és Romániában való hatályba léptetéséről szóló, 2017. október 12-i (EU) 2017/1908 tanácsi határozatra (1) és különösen annak 2. cikke második bekezdésére,
         mivel:
         
                     (1)
                  
                  
                     Az (EU) 2017/1908 határozat értelmében a schengeni vívmányok Vízuminformációs Rendszerre vonatkozó, a szóban forgó határozat mellékletében említett rendelkezéseit alkalmazni kell Bulgáriára és Romániára azt követően, hogy a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség (a továbbiakban: eu-LISA) által elvégzendő kapcsolódó átfogó tesztek mindegyike sikeresen lezárult, továbbá Bulgária és Románia, valamint a Bizottság az említett tesztek sikeres lezárásáról értesítést kapott.
                  
               
                     (2)
                  
                  
                     Az (EU) 2017/1908 határozatot attól a Bizottság által meghatározandó naptól kezdődően kell alkalmazni, amelyen Bulgária és Románia értesíti a Bizottságot arról, hogy az átfogó tesztelés sikeresen lezárult.
                  
               
                     (3)
                  
                  
                     Az (EU) 2017/1908 határozat 1. cikkének (1) bekezdésével összhangban az eu-LISA megbizonyosodott arról, hogy a bolgár és a román VIS nemzeti rendszerek technikai szempontból készen állnak a Vízuminformációs Rendszerbe való integrálásra.
                  
               
                     (4)
                  
                  
                     Románia 2020. december 15-én kelt levelében értesítette a Bizottságot, hogy sikeresen lezárultak az (EU) 2017/1908 határozat 1. cikkének (1) bekezdésében említett, a szóban forgó határozat mellékletében felsorolt rendelkezésekre vonatkozó átfogó tesztek.
                  
               
                     (5)
                  
                  
                     Bulgária 2021. január 19-én kelt levelében értesítette a Bizottságot, hogy sikeresen lezárultak az (EU) 2017/1908 határozat 1. cikkének (1) bekezdésében említett, a szóban forgó határozat mellékletében felsorolt rendelkezésekre vonatkozó átfogó tesztek.
                  
               
                     (6)
                  
                  
                     mivel Bulgária és Románia meghozta a szükséges technikai intézkedéseket, és erről megfelelően értesítette a Bizottságot, meg kell határozni az (EU) 2017/1908 határozat alkalmazásának kezdőnapját.
                  
               
                     (7)
                  
                  
                     Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság közötti, a két utóbbi államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (2) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (3) 1. cikkének B. és G. pontjában említett területhez tartoznak.
                  
               
                     (8)
                  
                  
                     Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (4) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2008/146/EK tanácsi határozat (5) 3. cikkével együtt értelmezett 1. cikke B. és. G. pontjában említett területhez tartoznak.
                  
               
                     (9)
                  
                  
                     Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv (6) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2011/350/EU tanácsi határozat (7) 3. cikkével együtt értelmezett 1. cikke B. és G. pontjában említett területhez tartoznak,
                  
               ELFOGADTA EZT A HATÁROZATOT:
         
            1. cikk
            Az (EU) 2017/1908 határozatot 2021. július 25-én.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. június 18-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 269., 2017.10.19., 39. o.
         
         
            (2)  HL L 176., 1999.7.10., 36. o.
         
         
            (3)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
         
            (4)  HL L 53., 2008.2.27., 52. o.
         
         
            (5)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (6)  HL L 160., 2011.6.18., 21. o.
         
         
            (7)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).